ming030890/wiki-yue-high-quality huggingface dataset:
活匠當下

《活匠當下》（Craft a Live）係香港電視娛樂製作嘅資訊節目，講唔同類型嘅傳統職業同工藝。節目有兩輯：第一輯2016年7月6號到9月21號逢禮拜三喺23:45 - 00:15（實驗電視時段）喺ViuTV播，主持係駱振偉；第二輯2019年5月26號開始逢禮拜日喺15:30 - 16:00播。
活方商場

活方商場（Woodhouse）係香港尖沙咀一間商場，位於重慶大廈地庫，只有地庫一層。雖然商場設喺重慶大廈地庫，但出入口唔同，位於重慶大廈隔離。
活方商場以日式地下街商場模式經營，集結潮流時裝、品味名物，以及文化餐飲三大消費消閒元素。活方係周大福集團旗下物業，2009年11月開始營業。
佢嘅前身係一間24小時營業嘅商場。
活期存款

活期存款（英文：demand deposit）係指無需任何事先通知，存款戶可隨時存取同轉讓嘅一種銀行存款：想像有個消費者，佢想買嘢，但手上唔夠現金；於是佢俾一啲有公信力嘅物件俾個賣家（例如一張寫明咗交易金額嘅支票），等個賣家相信「攞住呢件物件可以換取佢賣咗嗰件嘢值嘅錢」－呢啲錢就係所謂嘅活期存款。一般嚟講，銀行喺法律上有義務，喺一俾人要求佢將活期存款嘅錢交出嚟嗰陣乖乖地照辦。喺廿一世紀嘅經濟體當中，活期存款提款可以透過個人、支票、提款機、同網上銀行等嘅途徑嚟做。
活化能

活化能係令到一個化學反應出現而需要到嘅最低能量值，通常會用「千焦耳每摩爾」呢個單位去計。
活摘器官

活摘器官本身解由在生（活）嘅動物（包括人類）度攞走（摘）器官，跟着唔補翻功能正常嘅（機械或生物）代替品。由於約定俗成，該辭罪惡意味濃厚，往往令人聯想起（典型支持及施害者）中國共產黨同（典型反對及受害者）法輪大法學員。雖然「活摘」唔見於傳統廣府話，但係「活摘器官」已經成為徂當中嘅流行術語。

醫學
活摘器官可以係人體器官移植過程嘅一部分，亦可能係為徂治病或防病而做嘅；變性及整形等都係原因。根據主流嘅現代醫學道德標準，只可以對唔收錢嘅自願者活摘器官，而且目標器官，一定要係喺手術成功嘅情況之下，其主人無徂都唔會死嗰尐，亦幾乎必須全程麻醉。
於公元廿世紀末，中共開始頻繁恁由唔情願者度活摘器官；視乎需要，會偷走或搶走幾乎任何器官，再移植畀其他人，而且多數攞命；有好多法輪功修煉者受害。法輪功團體及其相關傳媒從此一直對中共口誅筆伐，希望制止呢種暴行以及對渠算賬；爾個名詞因此變得普及。
另外，如今世界各地都有人體器官販賣個黑市生意，渠等喺大陸傍東南亞運作得尤其猖獗。相比起由死人身上摘取，靠活摘得來嗰啲器官，喺數量傍時機上皆容易把握得多，而且保證到其於移植時十分新鮮，因此大行其道，縱使無論在德定係在法，活摘器官均更罪孽深重。

其他
活摘器官係古今中外常見嘅酷刑手段、宗教儀式傍某尐行業嘅入職要求。最常用個男性閹割（割走全部睾丸）傍女性閹割（割走部份陰蒂）方式，亦算係活摘器官。
活塞

活塞（piston）係一種常見嘅機械構件，指一碌喺氣缸入面週期性滑動嘅中空圓柱。
活塞男案

活塞男案係香港一單風化案。2008年8月6號夜晚，藍田公園觀景台，有個40幾歲姓辛嘅男人報警，懷疑陽具撠實喺公園健身鐵板嘅圓窿（直徑約1吋），掹唔番出嚟，要連人帶鐵板送去醫院，先至解到困。

反應
網上廣泛討論。活塞男「屌板」成為網上潮語，而佢碌㞗亦戲稱「板男根」。
同年活塞男獲得達爾文獎榮譽表揚。

專家觀點
李明英、吳敏倫都認為，活塞男可能犯咗法。weasel: 認為+可能???[未記出處或冇根據]
根谷美智子

根谷美智子 ，係日本嘅一個女藝人同埋配音員。
格仔山

格仔山（Checkerboard Hill），原名九龍仔山，又叫雷達山，係香港九龍九龍仔一座山仔。
九龍仔山畀人叫做格仔山，係同啟德機場有關嘅。九龍仔原本係一座山頭，1950年代，啟德機場跑道要伸長，咁啱呢個山頭位響13跑道降落航道。為咗安全，部份山頭就剷平，沙石就用來填九龍灣起跑道，淨返就起九龍仔公園。
而九龍仔山就係呢個山頭嘅東北角，係去啟德機場13跑道降落航道必經之路。啟德機場嘅儀標導航系統會將飛機引向九龍仔山，再由機師將飛機轉灣做目視降落。由於要引導機師將飛機行啱路綫，九龍仔山就髹咗紅白相間格仔，起埋導航燈同埋無線電導航設備，所以香港人又叫佢做雷達山。另外因為紅白格仔好搶眼，所以又叫格仔山。呢道亦係以前影相發燒友影飛機嘅地方。
如今想上格仔山山頂，可以由九龍城聯合道樂富公園行上去。想到格仔山山腳，可從九龍城延文禮士道九龍仔公園前往。
1998年啟德機場閂門大吉之後，格仔山就油到灰色重種埋樹，以免誤導機師。
格仔紙

格仔紙（graph paper或section paper），又叫方格紙，係紙上有橫綫直綫，可以跟佢縱橫畫嘢。因爲多數係正方格，所以叫方格紙。方格紙用來畫格欄幅（Graph）線。有時學畫圖都用方格紙，用來畫橫切面（橫斷面），亦都可以用來畫簡單打樣圖、構造圖同唔同平面圖、統計圖等。
根本明宏

根本明宏 ，係日本嘅一個男配音員。

配音作品一覽
呢個表唔完整，歡迎加料。
根特大學

根特大學（荷蘭文：Universiteit Gent）係比利時一間大學，嚮荷語區城市根特。1817年創立。前身係國立根特大學（荷蘭語：Rijksuniversiteit Gent，縮寫：RUG），1991年簡化改名到而家嘅名。同荷語天主教魯汶大學一樣咁出名。
根菜

根菜（英文：Root vegetables）係用植物肥大嘅根部嚟做菜。常見嘅根菜種類包括蘿蔔、紅蘿蔔、番薯、牛蒡、大頭菜噉。
根本流風

根本流風 ，係日本嘅一個女藝人同埋配音員。
根本裕一

根本裕一（1981年7月21號—）係日本足球員，司職後衞，效力過鹿島鹿角，大阪櫻花，仙台七夕，大分三神，千葉JEF聯，及金澤薩維根。
消防處

（英文：Hong Kong Fire Services Department，縮寫：HKFSD）係香港保安局轄下編制嘅紀律部隊，負責消防、救援同提供緊急救護服務。現任處長係楊恩健，領導10,417名各級消防員、救護員同795名文職人員（2020年底數字）。

理想
為香港市民服務，令到香港成為安居樂業嘅地方。

使命
保障市民嘅生命財產免受火災或其他災難侵害。
提供有關防火措施同火警危險嘅意見。
教育市民，並提高公眾嘅消防安全意識。
為傷病者提供急救護理同運送往醫院嘅服務。

信念
保持高度嘅廉潔正直。
發揮專業精神、精益求精。
致力提供優質服務。
時刻準備面對挑戰、勇於承擔責任。
維持良好士氣同團隊精神。

歷史
香港嘅消防處係負責防滅火警同救護工作嘅政府部門，屬於香港紀律部隊之一。佢嘅前身係香港警務處轄下嘅消防隊，成立於1868年5月9號，初期主要係負責本港嘅救火工作，喺火警發生時，保障市民生命同財產嘅安全。1953年7月1號，消防隊從醫務署接管咗非緊急救護服務，自始所有救護資源都交由消防隊管理。1960年成為獨立嘅政府部門消防事務處，之後喺1983年7月改稱為消防處。1992年，消防處宣佈分期將非緊急救護服務交返俾醫院管理局及醫療輔助隊負責。

架構
分成三個消防行動總區、消防安全總區、牌照及審批總區、救護總區、總部總區，仲有行政科。香港消防處員工人數達9,589人，由消防處處長掌管，下設副處長職位，幫處長手處理有關事務。

滅火
迅速處理火警召喚，同有效咁執行陸上同海上嘅滅火工作。

救援服務
提供快捷有效嘅海陸救援服務。

防火
向市民提供有關防火措施嘅意見、提高市民嘅消防安全意識，執行消防法例，並處理牌照審批事宜。

緊急救護服務
迅速處理救護召喚，同提供快捷，有效，先進嘅緊急輔助醫療救護服務。
涌女星

涌女星（Byblis），即係小行星199，係太陽系小行星帶嘅一粒小行星，喺1879年7月9號發現。
消防水龍頭

消防水龍頭，又叫消防街井（或者就咁叫街井），係城市嘅街上面專畀救火用嘅水源，大部份都係紅色。
消防花灑頭

消防花灑頭係救火架撐，預先裝咗上天花板，當有火燭嗰陣，熱力會令花灑頭自己噴水救火。
消除類遊戲

消除類遊戲係解謎遊戲嘅一種，玩家喺遊戲過程中主要係將一定量相同嘅遊戲元素，例如水果、寶石、動物頭像、積木麻將牌等，令佢哋彼此相鄰配對消除來獲勝。
每天愛你第一次

《每天愛你第一次》（英文：50 First Dates），係2004年美國電影，由阿當桑迪拿、茱芭莉摩亞主演，彼德思高執導。
每用家平均銷售量

每用家平均銷售量（average revenue per user，ARPU）喺市場學上係指平均每位用家花咗幾多錢喺一件網絡產品上。
每分鐘操作數

每分鐘操作數（APM，Actions Per Minute）喺打機用語上，指一個玩家每分鐘可以畀幾多個指令；一個玩家 APM 高通常表示佢手眼協調好、反應快、同技術高強。
每日一字

《每日一字》係香港無綫電視一個粵語節目，由林佐瀚主持，每集用三分鐘去介紹一個唐字。節目喺1983年到1987年期間播。
每日新聞

《每日新聞》（日文字：毎日新聞），原名《東京日日新聞》，係日本其中一份全國發行嘅報紙，1872年2月27號喺東京創刊，1911年3月1號同《大阪每日新聞》合併。
每天愛你多一些

《每天愛你多一些》係出自香港男歌手張學友唱片《情不禁》嘅一首粵語歌，由寶麗金唱片公司喺1991年1月23號首度發行，1993年3月5號再推出國語版，監製區丁玉。呢首歌嘅歌詞包括粵語同華語兩個版本，亦係1993年香港電影《飛越謎情》主題曲。

背景
《每天愛你多一些》原曲係《真夏的果實（日文：真夏の果実）》（真夏の果実），由日本樂隊南方之星演唱，作曲者為該樂隊嘅主唱桑田佳祐。喺香港，曲經林振強填詞、杜自持編曲後，改名《每天愛你多一些》，由張學友演繹，加上張學友積極喺世界各地舉辦演唱會嘅時候都有唱呢首歌，令呢首歌逐漸成為華人地區廣為人知嘅著名流行曲之一。
喺專輯《情不禁》推出後，《每天愛你多一些》成為廣受歡迎嘅一首單曲，喺香港電台「十大中文金曲排行榜」上榜多達32週。
1993年，臺灣填詞人姚若龍以國語填寫歌詞，亦由張學友演唱，收錄喺《吻別》專輯中，但國語版本嘅影響力始終唔及粵語版本，包括一啲擅長國語嘅歌手喺翻唱嘅時候都係選擇演唱粵語版本。
《每天愛你多一些》（粵語版）喺推出後唔只迅速搶佔香港市場，亦喺新加坡、馬來西亞、臺灣同中國大陸等地廣受歡迎。喺推出《每天愛你多一些》（國語版）前幾年時間，《每天愛你多一些》（粵語版）為粵語流行音樂喺其他國家同地區嘅普及作出咗一定嘅貢獻。

衍生作品
由於呢首歌喺香港人之間深入民心，所以除咗唔少藝人翻唱外，亦有啲香港人囉咗呢首改編做二次創作。
2020年9月，高登音樂台改編咗呢首歌，推出歌曲《每天有雨多一些》，揶揄河南水災災情同埋中國內地水壩虛報容量，誇大防洪功效，同埋政府冇預警排洪導致大量人命傷亡。
2020年12月，激進親中派社運領袖李偲嫣因為感染武漢肺炎病逝，網絡創作人晴天林就改編咗《每天愛你多一些》，推出新歌《這天送你私煙姐》，歌詞除咗慶祝李偲嫣嘅死亡，揶揄佢生前出位賣寫真，亦批評佢生前太黑心，又表示希望林鄭月娥同香港警察早日遭受報應。
每日放送

株式會社每日放送（日文：株式会社毎日放送／かぶしきがいしゃまいにちほうそう Kabushiki gaisha Mainichi Hōsō */?，英文：Mainichi Broadcasting System, Inc.），通稱每日放送，簡稱MBS，係日本一間總部喺大阪府大阪市北區嘅廣電兼營台。每日放送旗下嘅電台同電視台都淨係喺近畿廣域圈（大阪府、京都府、兵庫縣、滋賀縣、奈良縣、和歌山縣）度播，但係德島縣呢啲唔喺播放區域以內嘅地方都收到訊號。MBS電台喺1951年9月1日開播，同CBC電台並列為日本最早開播嘅民營電台，同時係JRN同NRN聯播網成員。而MBS電視台就喺1959年3月1號開播，係JNN聯播網成員，遙控器號碼係4頻道。
每日郵報

《每日郵報》（Daily Mail）係英國一份日報，1896年創刊，係全英國銷量第二高嘅報紙。
港深西部公路

港深西部公路（英文：Kong Sham Western Highway）係香港一條高速公路，係10號幹線一部份，一邊係深港西部通道，另一邊係元朗公路。
港深創新及科技園

港深創新及科技園（HK-SZ Tech Park）係香港同深圳計劃合作發展嘅創新科技研發基地，選址近住兩地邊境嘅落馬洲河套，佔地87公頃，入面除咗有研究設施，重有相關嘅高等教育、文化創意等等配套設施。呢個項目會由香港科技園公司成立附屬公司專責營運。
呢個計劃喺2017年1月由兩地政府對外公佈，不過暫時未有發展時間表。
港式日本料理

港式日本料理係指一啲本來來自日本嘅料理，來到香港之後本地化，演變出嚟嘅菜式，算係融合菜嘅一種，香港飲食文化嘅一部分。

特色
有別於傳統日本料理餐廳，有啲港式日本料理未必會好講究環境，反而會有「超值推介」易拉架、財神吊飾、「大吉」揮春等等香港好多餐廳有嘅元素，甚至環境有啲嘈雜。
佢哋會攞咗一啲日式嘅元素，混合本地特色做法。有啲會成為個別餐廳受歡迎嘅招牌菜，但亦有啲係亂嚟。其中明將壽司可以話係其中一個表表者，事關佢哋會將任何可能嘅食材都會擺落壽司飯上面，有時甚至會成為媒體同網民嘅話題。有日本網民喺2014年來港嘗試明將壽司，形容進食嘅時候「感到地獄之門打開咗」。
另外，日式放題喺香港亦非常流行，任點任食嘅嘢食，除咗一般日式食物魚生刺身、壽司，串燒之外，有時亦會提供泰國，韓國等地嘅小食主菜。

發展
早期喺香港嘅正宗日本料理唔多，主要係居港日人幫襯。但隨著日本經濟下滑，居港日人數目喺1997年前後開始大幅下降，喺90年代開業嘅日本料理都係針對本地食客。
喺2019年10月，蘋果日報訪問咗一間喺佐敦渡船角經營嘅港式日本料理餐廳老闆。受訪嘅老闆話，呢啲港式日本料理嘅出現，好大程度係因為百分百日本人口味未必啱香港人口味。於是，港式日本料理嘅廚師就會將一啲日本嘅特色食材，混合自己嘅創意，推出一啲新嘅菜式。
元綠迴轉壽司、加太賀同埋明將壽司，可以話係日本料理喺香港嘅始祖。元綠當時仲同無綫電視合作，喺綜藝節目《超級無敵獎門人》入邊開創一個名為「辣辣壽司邊個食」嘅遊戲環節，加上用咗成龍，Twins等等知名藝人幫手賣廣告，令到當時未盛行嘅日本菜逐漸成為潮流。另外，日本料理喺香港開始流行嘅早期，有啲人會喺食魚生刺身嘅時候，蘸上大量用芥末及醬油混成嘅糊狀物。
踏入千禧年後，壽司店喺香港就如雨後春荀噉湧現，例如板長、板前、爭鮮同埋一壽司等等。另外，日式放題亦成為咗香港人同朋友聚餐其中一個主流選擇。
不過，隨著香港人對正宗日式料理認識多咗，一啲質素低劣嘅港式日本料理亦逐漸退場。例如，最後一間位於天水圍嘅元綠壽司喺2016年2月底執笠，明將壽司最後一間位於沙田分店就喺2020年4月結業。
港式西餐

港式西餐，又叫豉油西餐，係一種具有香港特色嘅西餐料理。呢種料理較為迎合香港人嘅口味，因些常見於香港好多西餐廳。好多茶餐廳同部份港式快餐店亦會見到。

前菜
前菜只有餐湯同牛油包，通常並無任何頭盤。餐湯通常得羅宋湯（紅湯）或忌廉湯（白湯），甚至中湯，三種選擇。

主菜
主菜以肉類（好似牛扒或豬扒）或魚肉為主，部份餐廳亦會提供瑞士雞翼同燒乳鴿等港式西餐獨有嘅嘢食。主菜一般配以飯、意粉或薯菜。會以豉油做調味料，或用罐頭濃湯製成港式白汁代替正宗嘅白汁

餐飲
餐飲（或叫餐茶）一般係咖啡、奶茶、檸檬茶或檸檬水等，一般唔會有甜品。如有，通常係啫喱、杯裝雪糕等。
港景街

港景街（英文：Harbour View Street）係香港中環一條馬路，由民耀街近康樂廣場開始，去到干諾道中。
渡名喜村

渡名喜村（日文：渡名喜村／となきそん Tonaki son */?，琉球文：渡名喜／トゥナチ Tunaci）係日本沖繩縣島尻郡嘅一個村。
渡嘉敷村

渡嘉敷村（日文：渡嘉敷村／とかしきそん Tokashiki son */?，琉球文：渡嘉敷／トゥカシチ Tukasici）係日本沖繩縣島尻郡嘅一個村。
渡船

渡船又叫渡輪、輪渡、橫水渡，係搭人過水嘅船。細到艇仔，大到巨輪都有。大隻嘅可以搭載汽車甚至火車。
橫水渡（waang4 seoi2 dou6）指喺平靜狹窄嘅內河或者水道嘅渡船，舊時有啲橫水渡係船伕或者機器拉扯連接兩岸嘅纜繩嚟移動，或者撐漿同撐竹。後來科技進步，好多改做摩打驅動。而家香港嘅新渡輪公司用橫水渡嚟稱呼一啲用大船嘅渡輪航線，偏離咗橫水渡原本嘅意思。
渡船航程短則一段涌面，長嘅可以跨海。南華早報專欄作家Tim Pile認為，世界上最長嘅冇中途埋站嘅定期渡輪係馬馬拉航線（Marmara Lines），來往意大利同土耳其，要行56個鐘。

常見種類
雙端船（Double-ended）：船端兩邊都可作船頭。
飛翼船
充氣船
雙壓船
橋接船（Roll-on/roll-off）：係畀啲車直接開上船甲版。
星加坡烏敏島渡船（Pulau Ubin Ferry）
可以運火車嘅渡輪粵海鐵1號，來往瓊州海峽兩岸。
渡大生

渡大生（1993年6月25號—）係日本足球員，司職前鋒，效力德島漩渦。
渡船街遊樂場

渡船街遊樂場，香港公園之一，遊樂場之一，喺九龍油麻地，渡船街二百三十號，英文叫Ferry Street Playground。行政上歸油尖旺區。設施有戶外乒乓球檯。
渡井理己

渡井理己（1999年7月18號—）係日本足球員，打中場位置，效力德島漩渦。
渡船街

渡船街係香港九龍一條街，嚮油麻地渡船角一帶。
渡船街天橋

渡船街天橋係香港一條行車天橋，喺九龍油麻地到旺角一帶，喺正渡船街嘅頂頭，由油麻地加士居道天橋連到旺角西九龍走廊。呢條天橋係5號幹線其中一段。
沈仲平

沈仲平 社會科學學士，法學學士，法學碩士，法學博士。英國、香港高等法院及澳大利亞聯邦高等法院大律師，澳洲首府坎培拉最高法院大律師及律師。仲有viutv藝人沈殷怡的阿爸
1986年受聘任為香港律政署檢察官 (Crown Counsel)，長期從事刑事檢控工作。1989年升任高級檢察官，1995年升任為副首席檢察官。2000年至2006年，主管香港有組織犯罪及黑社會犯罪的檢控和決策工作。2007年至2010年，主管反腐及職務犯罪檢控決策工作。2011-2016年任香港特別行政區律政司副刑事檢控專員、首席政府律師 (Principal Government Counsel)，主管廉政公署案件、經濟商業犯罪、證監、金管局、海關、稅務相關犯罪、網絡犯罪及洗錢犯罪等的決策和檢控工作。現為香港特別行政區執業大律師。
現為或曾受聘為多間高等教育學院兼職或客座教授，包括中國國家檢察官學院、清華大學研究生院、中國人民大學、上海財經大學、北京外國語大學法學院、中國政法大學、香港大學專業進修學院、中國國家行政學院等。2017年，受聘為中國最高人民檢察院檢察理論研究所教授。
2013-2016年，任香港刑事通鑑 (Hong Kong Archbold: Criminal Law, Pleadings, Evidence and Practice) 編撰 (Contributory Editor) 。
2016年，受勳香港特別行政區銅紫荊星章。
沈凌

沈凌（粵拼：sam2 ling4；簡化字：沈凌；英文：Shen Ling；1979年11月15號—），喺甘肅蘭州出世，喺北京廣播學院畢業（依家係中國傳媒大學），係中國大陸主持人、歌手同演員。

經歷
2003年，主持《娛樂任我行》。
2009年1月，參演電影《水滸人物譜之顧大嫂》。
2010年，出首張個人專輯《我的幸福》。
2012年，參演話劇《男閨蜜》。
2013年，為湖南衛視《我是歌手》第一季周曉鷗嘅芒果經紀人。
2014年，為湖南衛視《我是歌手》第二季張杰嘅芒果經紀人。
2015年，為湖南衛視《我是歌手》第三季黃麗玲嘅芒果經紀人。
2016年，為湖南衛視《我是歌手》第四季李玟嘅芒果經紀人。
2017年，為湖南衛視《歌手2017》林憶蓮嘅音樂合夥人。
沈呂白

沈呂白（粵拼：sam2 leoi5 baak6），係臺灣填詞人。

經歷
佢憑住佢嘅代表作《歡顏》攞到第16屆台灣金馬獎最佳劇情片電影插曲獎。

音樂作品
呢個表唔完整，歡迎加料。
《歡顏》
沈光漢

沈光漢（粵拼：sam2 gwong1 hon3，1887年—1972年11月29號），字無畏，中華民國陸軍中將。佢係廣東羅定泗綸鎮泗榮村人。1931年，佢做國民革命軍十九路軍第60師師長。佢統領嘅第60師，喺一二八事變參戰，亦係1933年閩變主力之一。

後生
沈家世代耕讀。沈12歲入讀私塾，後入讀羅陽高等小學。16歲畢業，獲清朝新獎廩生。

軍人生涯
沈試過喺粵軍第一師軍官補習訓練班受訓，之後投身粵軍第一師。1925年，由蔡廷鍇推薦，佢做粵軍第一師第一旅第二團（團長蔣光鼐）第三營（營長黃質勝）上尉營副。1927年秋升第十師二十八團代理團長。1929年3月，第十師二十八團改編成廣東編遣區獨立第二旅（旅長蔡廷鍇）第一團，佢做上校副旅長兼第一團團長。到秋季，獨二旅擴建成第六十師，佢升做第一一九旅少將旅長。第四軍參加北伐屢有戰果。1930年8月，蔡嘅60師同蔣光鼐嘅61師參與中原大戰，擊敗馮玉祥及閻錫山，擴編為十九路軍，由蔣做總指揮，蔡做軍長。1930年10月，佢升任60師副師長。1931年獲授四等寶鼎勳章。6月升任中將師長。
1931年九一八事變後，十九路軍調防上海。同時蔣介石受壓下野，南京政府由廣東派系主持，陳銘樞擔任京滬戍衛司令。1932年一二八事變，日本派陸戰隊登陸上海。沈率十九路軍第60師奮起迎戰抵抗，聲名大噪。10月，佢因此獲頒青天白日勳章。後來日本多番增援。蔣介石復出後，國軍亦派出中央軍共同作戰。最後事件以外交談判解決。
1933年11月20號，閩變正式爆發。蔣介石調8個師陸軍入閩對戰。1934年1月，閩軍頹勢顯現，逐漸退守泉州、漳州一帶。1934年1月21號（馬日），沈光漢、毛維壽、區壽年、張炎等將領，通電宣佈脫離福建嘅「人民政府」，擁護南京中央政府。佢哋嘅聲明係蔣平息閩變嘅主要原因之一。之後，十九路軍番號取消，部隊被分散收編。2月初，沈離開福建，先赴上海，跟住落香港，喺九龍塘金巴倫道買咗棟洋樓自住。1936年發生兩廣事變。6月，桂系準備重組十九路軍，請沈做獨三師師長，沈拒絕去廣西工作。
1937年7月，沈獲任命為委員長廣州行營參謀。抗日戰爭時期，佢做過軍事參議院參議。

平民生活
沈吳書蘭女士喺抗日義勇軍服務。
妻子沈吳書蘭（1910–2015），抗戰時候係東北民眾抗日義勇軍嘅負責人之一，有一個仔沈大中（1929–），喺廣州出世，喺香港、澳洲讀大學，主修土木工程及建築，喺澳洲做建築師，1962年返香港，1964年成立自己嘅建築師事務所。。
1936年，沈光漢同朋友喺香港金巴倫道創辦九龍塘學校，係11位創校校董之一，捐錢興建幼稚園部同小學部校舍。沈氏夫婦對校內教師優禮有加，每日派工友送來三餐。沈雖出身行伍，但特別重視教育，除咗喺香港辦學，抗戰時期仲返鄉下泗綸創辦泗水中學（今泗綸中學），出資興建校舍並購買各種教學用具。佢個仔後來亦繼承父志，捐錢資助教育。而今泗綸鎮沈光漢故居隔籬嘅泗榮小學入低設有「沈光漢紀念室」。
抗戰勝利後，1947年，佢喺羅定縣當選第1屆國民大會代表。佢亦做過私立德業小學校長。
1949年後，沈氏一家定居香港。1951年，移居澳洲。1972年11月29號朝頭早1點，沈光漢將軍喺香港屋企病逝，享年85歲。12月3號，喪禮喺九龍殯儀館舉行。
沈大中話，佢爸爸曾經同佢講，「軍人要了解政治，卻不應以武力干政，軍閥之間嘅爭鬥係最浪費國家資源嘅無謂之爭。」

故居
22°44′7″N 111°16′47.5″E﻿ / ﻿22.73528°N 111.279861°E﻿ / 22.73528; 111.279861
而今有間「沈光漢故居」喺佢鄉下羅定泗綸鎮泗榮村，係1920年起好嘅。
沈南鵬

沈南鵬，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
沈可欣

沈可欣（粵拼：sam2 ho2 jan1，英文：Janice Shum，1975年3月12號—）係香港無綫電視部頭合約女藝員，香港演藝學院畢業，2003年加入無綫電視後拍過唔少電視劇，比較出名嘅角色係2007年《同事三分親》嘅譚育英，同埋2011年《誰家灶頭無煙火》嘅阿蓮。

家庭
2015年8月，沈可欣同同樣係無線藝人嘅楊證樺結婚，一班圈中好友好似袁偉豪、唐詩詠、林淑敏都有去觀禮。

無綫電視劇集
呢個表唔完整，歡迎加料。
沈君山

沈君山（1932年8月29號—2018年9月12號）係國立清華大學前校長、圍棋棋士、物理學家，籍貫浙江省餘姚市。

簡介
沈君山嘅老豆係中華民國農業專家沈宗瀚，有一個細佬沈君月。沈君山1950年原就讀廣州嶺南大學，之後逃離中國大陸，由廣州轉道澳門住咗約一年，再經香港去咗台灣；1955年自國立臺灣大學取得物理學士學位之後，走到美國於1961年取得馬里蘭大學物理博士學位。返回台灣任教於國立清華大學物理學系，爾後接任理學院院長。返國任教後嘅第十一年，1994年擔任國立清華大學校長至1997年為止。
1999年6月及2005年8月曾經兩度缺血性中風，2007年7月傳出第三次中風嘅消息。經過治療之後，於2008年1月，有啲好轉，之後仍然處於昏迷狀態，後來醒返。
沈君山於2018年9月12號上晝10點因腸道破裂引發感染喺新竹馬偕醫院離世，終年86歲。妻子曾麗華同細路仔沈曉津（醫師）陪伴在側。

家庭
沈君山有兩段婚姻，第一段婚姻喺美國。1973年，沈君山返到台灣，同喺美國嘅妻子離婚。第二任妻子係曾麗華，兩個人喺1989年結婚，生咗個仔沈曉津（醫師）。

逸事
沈君山係圍棋業餘六段棋士同橋牌嘅高手，曾經連續三屆榮獲美國本因坊冠軍，亦曾經獲兩屆世界橋牌大賽百慕達盃亞軍，係著名嘅旅日圍棋棋士張栩嘅義父；素與吳清源、木谷實、林海峰、曹薰鉉同聶衛平相識且有交誼。
沈君山嘅父母都係著名嘅農學專家；阿爸沈宗瀚係前農復會主委，曾經改良一小麥品種，命名「驪英一號」嚟追念於研究中因故辭世嘅沈君山阿媽—沈驪英。由於學經歷出眾、家長對國家社會貢獻良多，沈君山有台灣政壇四公子之一嘅美稱。
1980年美麗島事件中，國民黨內曾經有人主張要強硬處理，將主謀判處死刑。沈君山參與審判過程之後，面見蔣經國，希望佢唔好採取極端手段，並講：「不宜流血，第一，流血製造烈士；第二，流血國際視聽一定唔好；第三，我哋終究要喺呢塊土地耽下去，血流入土地，再亦都收唔番。」蔣經國於是決定以寬大方式處理，避免流血事件。
《永遠向前—紀政的人生長跑》書中提及，沈君山同田徑運動員紀政結識於1978年，紀政令沈君山留下深刻印象。1979年，國際奧會執委會喺日本名古屋召開，為爭取中華民國會籍問題，當時為「中國會籍危機處理小組」成員之一嘅沈君山，堅持要紀政、楊傳廣一齊出席喺名古屋召開嘅記者會。從名古屋返台後，沈君山同紀政嘅感情迅速升溫。兩個人曾經共遊希臘，喺愛琴海邊許下誓言，最後愛情昇華成友情。2005年沈君山兩度喺新竹中風，半夜打電話畀紀政求救，紀政馬上搵嚟咗沈君山嘅管家同119，先送新竹馬偕醫院急救，紀政自己亦從台北趕嚟。原計畫轉台大醫院，之後台大醫院打電話畀新竹馬偕醫院，講無病床。紀政打電話畀台北市副市長葉金川，亦都係臺灣大學醫學院畢業嘅舊生，至調到病床，救咗沈君山。

榮譽
「沈君山」小行星（小行星202605）：2006年4月18號由國立中央大學鹿林天文台嘅楊庭彰同葉泉志發現，並以佢命名。
特徵值

特徵值（粵拼：dak6 zing1 zik6），數學上嘅值一種，見於綫性代數，用喺綫性轉換。佢有個等同嘅孖生兄弟，叫特徵向量。依個名，由於又同統計學有關，唔同範疇都有提到，如經濟、如環境等都有出現。

文
繙自英文eigenvalue，舊時多數叫proper value。eigen依個字出自德文，等同英文own自己，有本身、固有、特徵、自己咁意思。故此翻譯亦有幾個，特徵值之外，亦有固有值、本徵值等叫法。

解釋
假想有一個非零向量 ，處於一個向量空間  當中， 作出一個線性嘅改變 （例如係同一個矩陣相乘），而  呢個改變等同將  乘以一個標量 ，即係話：
；
噉  就係一個同  呢個特徵向量相關嘅特徵值；喺應用上，特徵值可以用嚟反映一個逐步噉變化嘅系統。
係一個特徵向量， 同矩陣  相乘，而  呢個變化等同將佢同標量  相乘， 係佢嘅特徵值。
特徵選擇

特徵選擇（feature selection）喺機械學習同統計學上係指「由手上嘅變數當中揀選一個子集嘅出嚟，建立有用嘅模型」嘅過程。
特強氣旋風暴納爾吉斯

特強氣旋風暴納爾吉斯（Very Severe Cyclonic Storm Nargis，簡稱Cyclone Nargis或Nargis）喺2008年5月2號登陸緬甸嘅一個熱帶氣旋，個風令緬甸夾埋有成13萬人死同失蹤。

風暴
今次緬甸呢個風，有人形容係「五百年一遇」。
呢個風叫納爾吉斯，係孟加拉灣今年第一次風暴，風速最强嗰陣去到每秒59米，即係可以定做超級颱風。個風最初喺4月28號喺孟加拉灣西部海面形成，之後慢慢向偏北方移動，個風曾經兩次加強，第一次喺29號加強變成特強熱帶風暴，之後喺5月1號又再加強，變成特強熱帶風暴，到5月2號登陸緬甸，登陸嗰陣風速已經去到每秒52米。
氣候專家分析話，納爾吉斯之所以破壞力咁勁，係因為之前孟加拉灣地區嘅對流已經好唔正常咁活躍，而索馬里越赤道氣流又偏强，印度洋地區又有好強嘅西風，咁多嘢夾埋一齊，變成納爾吉斯個能量點解咁厲害嘅原因。

破壞
由於緬甸、孟加拉國呢啲國家大部份都係沖積平原，河流分佈密集，到打風嗰陣，因為落大雨而造成洪澇，又因為地勢一高一低，疏唔到啲洪水。再加上有極大能量嘅風暴潮，造成大範圍影響。
由於納爾吉斯襲擊嘅地區，都係緬甸最多人嘅地區，好多人都因為走唔切而死或者傷。

災情
個風令緬甸造成好大破壞，直到5月6號計，已經死咗超過兩萬人，呢啲人當中好多都係畀個風扯起成3.5米嘅巨浪浸死，伊洛瓦底江附近嘅波迦來市95%建築都散晒。
特徵向量

特徵向量（粵拼：dak6 zing1 hoeng3 loeng6），向量一種，見於數學線性變換上。向量不能為 。佢嘅方向喺變換下唔變，而變換下縮放嘅比例係佢嘅特徵值。由特徵值同特徵向量可以知一個線性變換嘅好多嘢。而一個特徵空間就係相同特徵值嘅特徵向量生成（中文：線性生成空間）嘅集。

文
繙自英文Eigenvector，舊時多寫做proper vector。eigen依個字出自德文，等同英文own自己，有本身、固有、特徵、自己咁意思。故此翻譯亦有幾個，特徵向量之外，亦有固有向量、本徵向量等叫法。
特徵值、特徵向量同特徵空間

喺線性代數入面，特徵值（英文：eigenvalue）、特徵向量（英文：eigenvector 或 characteristic vector）同特徵空間（英文：eigenspace）係三個緊密相關嘅概念。任何一個線性映射喺佢嘅特徵空間上面睇落都好似做緊縮放咁。
特徵蔓延

特徵蔓延（feature creep）係指軟件工程上嘅一種現象，指一隻軟件因為不斷有新內容加入，搞到成隻軟件變得過度複雜。
濱崎昌弘

濱崎昌弘（1940年3月14號—2011年10月10號）係日本足球員，司職守門員，曾經喺1966年爲日本足球代表隊出場2次。
濱松

濱松係日本靜岡縣西部嘅城，亦係政令指定都市，人口有79萬。
維基同享有多媒體嘅嘢：濱松
濱江區

濱江區係中國浙江杭州一個市轄區，總面積73平方公里，人口16萬。
濱崎步

濱崎步（粵拼：ban1 kei4 bou6；日文：浜崎あゆみ，1978年10月2號—）係日本嘅其中一位好出名嘅女歌手。喺日本中部地區福岡縣福岡市出世。佢喺14歲（1992年）先至去咗東京加入咗娛樂界。喺1998年嘅A域斯老細——松浦勝人嘅選拔先至搞咗一系列嘅演藝活動。由於佢本身就有成日變嘅形象，同埋佢成日搞演藝事業；加上佢喺時尚雜誌同好多電視廣告入面成日出現佢。喺佢出道冇幾耐，佢就猛咁唔停喺度發唔同嘅作品，所以佢出道咗無耐就出嗮名，變成日本流行文化同流行音樂嘅代表，喺街邊出現同濱崎步有關嘅商品，都影響嗮成個日本社會嘅經濟。
佢響2019年尾生咗個BB。
濱江新區

濱江新區係中國安徽馬鞍山市一個縣級管理區，總面積17平方公里，人口2.4萬。
濱江站

濱江站（粵拼：ban1 gong1 zaam6）係位於中國黑龍江哈爾濱道外區嘅火車站，由哈爾濱鐵路局管轄，係拉濱鐵路嘅終點。而家呢個站係一等站，做貨運同埋運轉。設站時因爲呢度屬濱江省，啱好車站所在又係叫濱江，而起噉嘅名。而舊時俗話叫「新站」，係相對返早起20年嘅哈爾濱站呢個舊站。

概況
濱江站起喺1934年，原先係換貨站，屬於中東鐵路嘅支綫（三棵樹鐵路）車站，後來變成客貨兩運、運轉嘅車站。原先嘅車站好簡單，後來擴建，而家有22條站綫、49條專用綫、6條特用綫。站廳亦從最初唔夠一百平方米擴建成而家730 m²。
埋呢個站嘅旅客比較少，1946年到1950年間，年均發送旅客200萬人，行包20萬件，到咗1990年，行包減少咗17萬件，而旅客量年均減少120人。噉係因爲啲旅客列車大多飛過呢個站，埋站嘅少，同時去北部綫路嘅短途旅客都改爲搭巴士去。不過因爲離哈爾濱站近，喺哈爾濱站忙到接唔到車時，凡係濱北綫、綏佳綫、以及部份濱綏綫嘅旅客列車會停喺呢個站等下先。2016年10月30號起，濱江站停咗客運業務，由客貨兩運站變成單純貨站，唔再上落人客。
不過貨運上呢個站好大，係個大型綜合貨場，1990年時貨場總面積15萬6600平方米，有5個貨倉、2座貨物站臺、4條裝卸綫、41條專用綫。1955年起濱江站承辦貨櫃，1983年八區貨場改成貨櫃專用場，呢個貨櫃場總面積2萬6524平方米，係中國大陸九大貨櫃場之一，1988年時八區貨場改爲濱江西站，繼續由濱江站管理。1990年尾時，貨場發貨量108萬噸，收貨量266.8萬噸，日均裝67.5車，卸173.1車，貨運收入4613萬人民幣。
濱崎真緒

濱崎真緒（浜崎 真緒，1993年10月20號—）係日本鹹片女演員，2012年出道。
濱州

濱州係山東北部一個城市，總面積9032.60平方公里，2007年總人口約莫374萬。
澳門中央圖書館

澳門中央圖書館（葡文：Biblioteca Central de Macau、英文：Macao Central Library）喺澳門半島荷蘭園大馬路塔石廣場，由文化局管理。

設施
澳門中央圖書館有1,371平方米大，閱覽座位大約有255個，藏書量約有120,161冊（包括澳門資料館藏約34,263冊）。總館主要放置有關資訊科技類圖書、英葡語書籍、澳門資料同葡萄牙遠東歷史文獻為主。另外，總館有提供百幾種世界各地嘅報紙同千種各類嘅雜誌。

其他
除咗喺塔石廣場嘅澳門中央圖書館，澳門其他圖書館包括民署大樓圖書館、何東圖書館、青洲圖書館、沙梨頭圖書館、望廈圖書館、紅街市圖書館、氹仔圖書館同路環圖書館。另外，仲有1架流動圖書車。
澳門主教座堂

澳門主教座堂（粵拼：ou3 mun2 zyu2 gaau3 zo6 tong4）係澳門歷史城區嘅其中一躉建築，天主教澳門教區嘅主教座堂，位置喺大堂前地。
澳門保安部隊高等學校

澳門保安部隊高等學校係澳門特別行政區政府保安司下面嘅部門，1988年7月4號成立。前身係1978年設立嘅保安部隊綜合訓練中心。學校地址係澳門路環市中心。佢除咗係一間培養同訓練澳門警察嘅政府部門之外，同時係澳門嘅其中一間高等教育機構。
澳門健康碼

澳門健康碼係針對武漢肺炎由澳門衛生局推出，喺2020年5月3號朝早9點開始用。入政府場所、大專學院、賭場、酒店同其他指定地方需要使用。餐廳、商場、搭車唔需要出示健康碼。
2020年5月10日10點開始，澳門健康碼同粵康碼（廣東省級健康碼）互認系統啟用。
澳門健康碼app要你答三條問題，關於徵狀、接觸史同外遊史，系統會自動查核你嘅個人專屬健康碼，用嚟判斷你允許定拒絶進入某啲場所。
澳門健康碼分三種顏色：
綠色表示申報人同武漢肺炎個案無關，可進入場所。
黃色提示你可能有發燒、急性咳嗽等徵狀、或者你有接觸武漢肺炎患者等，當局建議你採取自我健康管理，包括每日測溫、注意個人衛生等。可以入大部分場所。
紅色提示為申報人係武漢肺炎相關人士，包括確診個案、懷疑個案或者密切接觸者等。唔可以入場所。
澳門之戰

澳門之戰係中國一戰，喺大明境內，荷蘭同佛朗機之戰，佛朗機卽係後尾叫嘅葡萄牙。此戰係葡荷戰爭入便，喺遠東爭地盤嘅其中一仗。事緣佛朗機人得大明批准，租借澳門定居，同大明貿易，而荷蘭就想取而代之。喺大明天啟二年，卽係一六二二年六月，由荷蘭提督Cornelis Reyerszoon率領荷蘭水師，入侵澳門，而城內嘅佛朗機人就憑城防守抵抗。澳門佛朗機人戰勝荷蘭，荷蘭就打消佔領澳門嘅念頭，轉而進佔臺灣做據點，是爲紅毛城。

記念
得勝花園入便嘅「戰勝荷蘭紀念碑」
為咗記呢場仗，葡萄牙人喺1871年喺打贏荷蘭人嘅地方起碑留念，該大理石碑命名做「戰勝荷蘭紀念碑」，公園都因為咁命名做得勝花園。葡萄牙人又將每年6月24號定做「澳門城市日」，又訂做公眾假期嚟慶祝。
澳門倫敦人

澳門倫敦人（英文：The Londener Macao）係澳門路氹城，路氹連貫公路旁邊嘅綜合式娛樂場渡假村，喺澳門四季酒店對面。係路氹金光大道第五、六期嘅project，提供咗120萬平方英呎嘅零售、娛樂、玩同埋嘢食嘅設施，包括：澳門倫敦人酒店、康萊德酒店、喜來登酒店同埋瑞吉酒店合共6,200間酒店房，100間品牌名店嘅購物中心「倫敦人購物中心」同埋10萬平方英呎嘅會議展覽場地。另外佢重有兩間水療中心、三間做gym嘅地方同埋30萬平方英呎嘅兩間獨特賭場。
佢嘅前身金沙城中心（英文：Sands Cotai Central）喺2012年4月11號開幕。2019年，金沙中國宣佈將金沙城中心改建為澳門倫敦人，第一期項目已經喺2021年2月8號開幕。
澳門N6巴士

澳門N6巴士，係一條由澳巴做緊，由澳門大學總站來回科技大學嘅通宵循環巴士線，只係響凌晨時間服務。
呢條線澳大橫琴校區第一條夜間巴士線。

背景
2016年4月20號，交通事務局開咗呢條線，畀咗澳巴嚟做，服務時間由凌晨十二點到朝早六點，廿分鐘一班，比原先澳大自己開嘅夜間穿梭巴士班次密咗一倍。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
澳門傑出少年選舉

澳門傑出少年選舉喺2010年開始每兩年舉行一次，選舉目的係為咗表揚喺成長過程中有傑出表現同曾經付出努力嘅澳門青少年，勉勵佢哋繼續努力不懈、發揮自己同貢獻社會，期望藉住佢哋嘅奮鬥故事，感染其他青少年，同時亦為澳門社會注入積極正向嘅能量。

參選組別
個人成就
參選者喺品德、學業、藝術、體育、科研等方面有傑出嘅表現。
個人奮進
參選者喺成長過程中嘅奮鬥歷程，點樣積極面對挑戰同困難等。
社會參與
參選者熱心同積極參與社會事務，充分發揮個人所長，關懷他人、社會同國家。
沙面露德聖母堂

〈天主教：荔灣區沙面露德聖母堂〉。廣東文化網。2010年5月26號。
〈廣州天主教——沙面露德聖母堂〉。都市圈。
〈天主教沙面露德聖母堂概況〉。廣州市民族宗教事務局。2012年4月。
沙面街道

沙面街道係中國廣東省廣州市荔灣區轄下嘅一個街道，喺沙面島。轄區總面積0.3平方公里，下轄1個社區，有一千四百幾戶，常住人口四千九百幾人。

參考資料
〈主要單位及各行政街服務機構〉。荔灣區政府網站。喺2009年6月23號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
沙面賓館

沙面賓館（粵拼：saa1 min2*6 ban1 gun2）係中國廣東廣州嘅一間星級酒店，1963年起好，位置喺荔灣區沙面南街52號（沙面西南邊近白天鵝賓館同沙面公園北門之間嘅位）。1963～1972年間用過中南局第三招待所嘅名。
酒店有4層樓，一共有45間客房，1間大會議廳，一間大茶樓同咖啡廳。
沙面網球場

係中國廣東廣州嘅一間以網球為主嘅老牌運動場，1905年起好，位置喺荔灣區沙面南街5號。

史
初期受到第二次鴉片戰爭而分割沙面關係而成為美國人嘅體育會所，嗰時凈得30平方米嘅宿舍同埋幾個簡陋嘅網球場。直到1953年改成公立會所後，廣州市人民政府將原先嘅網球場翻修成6片草地同埋3片沙泥地網球場，重新起咗間140平方米嘅辦公樓同埋2間訓練用嘅擋球牆。1982年起咗4座新嘅看臺；1989年，霍英東先後出咗成千萬港紙，將原先設備比較舊嘅沙地網球場改成比較有國際標準嘅塗塑場地，同年11月23號起咗間佔地1816m²嘅網球館。直到1990年，網球場佔地面積擴大到9787m²。
從2000年開始，網球場每年都舉辦至少超過10站唔同形式嘅網球公開賽活動。
沙頭角公共圖書館

沙頭角公共圖書館（英文：Sha Tau Kok Public Library）係香港沙頭角一間嘅公共圖書館，亦係香港最北邊嘅圖書館，由康樂及文化事務署管理。舊館喺沙頭角邨第20座地下1號舖，2021年5月28號搬去同邨「藍屋」迎海樓地下新館。
沙頭角

沙頭角（英文Sha Tau Kok，普通話拼音Shatoujiao），香港一地，亦係海角，地處香港陸地邊境，喺邊境東北一角。沙頭角過境就係深圳，香港來往中國關卡之一。沙頭角河經呢處出海，故此個海叫做沙頭角海。

名
相傳大清有官行過沙頭角，海皮處見沙頭角海碧波盪漾，詩興大發，即席噏句「日出沙頭，月懸海角」。從此世人就稱呢處做沙頭角。

地理
沙頭角有山叫元墩山。有海叫沙頭角海。

歷史
沙頭角，原係廣州府新安縣地，歸大清管。大清立海禁，迫沿岸居民，遷入內陸，結果本地人死傷無數。朝廷解禁復界，因之前死傷太多，少人遷囘。徙客人到沿海，以實人口，沙頭角亦在此內。客家人原爲山民，喺三省交界，卽廣東東北部嘉應州、江西南部、福建西部。
復界後治安不靖，客家村組約自衞，沙頭角有十約，其中兩約，喺位今下深圳，其餘八約，喺今下香港。十約以慶春約為最。沙頭角人繁衍，日後分支到新安各地，或遷石湖墟、聯和墟以至九龍半島同香港島。
由於沙頭角近海，唔少水上人灣舶居住，沙頭角亦有墟市。
一八九八年，英國向大清租新界，拓展香港。雙方簽訂以沙頭角河及深圳河爲界。當時英國尚未接收，要勘定界後，以河水水漲爲界。一八九九年，香港政府正成接收新界，沙頭角亦從此分兩處。河北爲華界，歸大清，河南爲英界，歸英國。
沙頭角喺邊界之上，變成邊界墟市，重開咗條中英街，幾多人來做生意，重越做越墟冚。
一九一一年，大清之地，轉爲中華民國。華界沙頭角，由於新安縣轉名寶安縣，變成寶安縣下，但熱鬧如舊。
一九五零年，解放軍攻入廣東，廣東成爲中華人民共和國領地，而華界沙頭角，亦在其中。其間大批難民湧入香港，香港不勝負荷，而中國亦動盪不安，去向不明，唯有封閉邊境。香港政府豎鐵絲網封境，邊境範圍劃爲邊境禁區，要有禁區紙先入得。因爲無人來，沙頭角自此式微。之不過無耐，中國就大飢荒，唔少人偷渡來香港，沙頭角係熱門地之一。有啲邊境警員，見場面慘烈，亦隻眼開，隻眼閉，畀佢哋入境。難民得到救濟後，唔少遣返中國。
一九六七年，香港親中國共產黨人士，時稱左派人士，或者土共，受澳門一二三暴動鼓舞，喺香港搞六七暴動。而寶安嗰邊，有民兵越界突襲沙頭角，殺傷香港警察，亦擄人去中國，氣氛十分緊張，後尾放人返港。香港政府唔似澳門政府，並無退讓，最後暴動因不得民心，中國總理周恩來下令停止。沙頭角因而囘復平靜。自始，沙頭角人入警隊，都變得困難。鑑於政治不安，香港政府鼓勵鄉人，連沙頭角人，遠赴英國謀生，唔少鄉村亦沒落。
二十世紀八十年代，中國開放改革，深圳連沙頭角劃做經濟特區，華界嗰邊經濟起飛，逐步變為市區。後尾行政上，深圳市取代寶安縣。於是大陸沙頭角劃入深圳市鹽田區，叫做沙頭角街道。香港嗰便幾經政制變遷，家陣屬北區。
一九九七年七月一號，香港主權由英國移交到中華人民共和國，實施自治，是爲香港特別行政區。由於港中差異太大，香港同中國邊界，實在不能放寛。但收窄邊境禁區，時有所議。到咗二零一二年二月十五號，除咗近中英街嗰一帶之外，沙頭角解禁，可以唔使禁區紙就入得。

交通
九巴78K或小巴55K，有車往來上水。
維基同享有多媒體嘅嘢：Sha Tau Kok
座標:  北緯22°32′51″東經114°13′36″
沙面堂

沙面堂（注意面字係陽上調；粵拼：saa1 min2 tong4；英文：Christ Church Shameen）係中國廣東省廣州市嘅一間基督教教堂，喺1865年起好，位置喺荔灣區沙面嘅沙面南街60號。呢間教堂係沙面嘅一間英式教堂。

史
大清鴉片戰爭時期，由於英國軍隊喺沙面劃咗租界，聖公會組織喺1865年到租界西邊起咗間專畀外國華僑做禮拜嘅教堂。初期一直係鬼佬做禮拜嘅聖地，但到咗第二次世界大戰之後，由於中華民國政府收返租界，所以教堂交咗畀中華聖公會華南教區嚟睺住。中華人民共和國成立之後，呢間教堂一直俾政府部門霸咗，連文革破四舊時期都唔例外，直到1980年代先至畀返廣東省基督教兩會。從1991年開始，教堂恢復返之前嘅宗教活動。
環丙沙星

環丙沙星（粵拼：waan4 bing2 saa1 sing1，Ciprofloxacin）係種抗生素，主要用嚟醫骨骼感染、關節感染、感染性腸胃炎、呼吸道感染、皮膚感染同傷寒等等。
環·安東尼奧·薩馬蘭奇

環·安東尼奧·薩馬蘭奇ー拖里路（西班牙文：Don Juan Antonio Samaranch y Torelló，Joan Antoni Samaranch i Torelló；1920年7月17號—2010年4月21號），係西班牙社會活動家，亦做過第七任國際奧林匹克委員會主席（1980至2001年），任期僅次於顧拜旦。同時佢亦係第一代薩馬蘭奇侯爵（1991年由西班牙國王環卡洛斯一世冊封）。
環保交通工具

環保交通工具，又叫環保載具，係指相對傳統用化石燃料推動嘅交通工具對環境帶嚟比較少負面影響嘅交通工具，當中陸上嘅就叫環保車。
環保園

環保園（英文：EcoPark），又叫香港環保園、屯門環保園，係香港一個用廢物回收做主題嘅工業區，喺新界屯門區西便嘅龍門路第38區，有20公頃大，2007年開張，由環境保護署管。而家環保園主要回收食油、金屬、木料、電器、塑膠、電池、建築廢料、玻璃、車胎同廚餘。
環·卡路士·費列羅

環·卡路士·費列羅2009年，費列羅喺布里斯班舉辦嘅國際網球公開賽出過場。個人資料出世 (1996-09-01) 1996年9月1號（28歲） 西班牙華倫西亞Ontinyent（英文：Ontinyent）身高1.83 m（6 ft 0 in）
運動運動網球退役2012年10月23號
獎牌紀錄




亞軍2003年單人
環·卡路士·費列羅
（西班牙文：Juan Carlos Ferrero，西班牙文讀音：[xwaŋ ˈkaɾlos feˈreɾo]；1980年2月12號—），花名蚊子，係西班牙嘅職業男網球手，華倫西亞Ontinyent（英文：Ontinyent）人。1998年轉打職業賽，2003年法網同美網分別攞過冠軍同亞軍。
環保主義

環保主義（Environmentalism），又叫環境保護主義，係強調環境保護嘅一種意識形態，致力推動保護大自然生態、各種生命同佢哋嘅棲息地。
烈火青春 電影原聲大碟

《烈火青春 電影原聲大碟》係電影《烈火青春》嘅原聲音樂專輯，由華星唱片喺1998年發行。
烈火戰車

《烈火戰車》（英文：Full Throttle），係1995年香港電影，由爾冬陞執導，劉德華、梁詠琪、吳大維、錢嘉樂、秦沛主演。
香港票房去到3,377萬港元，位列嗰個年度華語片票房第四位；榮獲第15屆香港電影金像獎最佳剪接，錢嘉樂亦憑呢套戲奪得第1屆香港電影金紫荊獎最佳男配角。
烈火雄心3

《烈火雄心3》（英語：Burning Flame III）係香港電視廣播有限公司嘅時裝紀律部隊電視劇，以高清技術拍攝，由王喜、鄭嘉穎、黃宗澤同胡杏兒領銜主演，監製王心慰。呢部劇係2008無綫節目巡禮同埋2009無綫節目巡禮嘅劇集之一，亦都係2009無綫節目精選第二季劇集之一，係《烈火雄心》系列作嘅一部分，但係劇情上同前兩輯完全冇關連。劇集獲香港消防處協助拍攝，而實地取景包括喺九龍塘消防局（劇中虛構為九龍城消防局）同埋寶馬山消防局（劇中虛構為斧山消防局）。
烈火雄心II

《烈火雄心II》（英文：Burning Flame II）係香港電視廣播有限公司製作嘅時裝電視劇，全劇共35集，由王喜、方中信、張可頤、蒙嘉慧、陳慧珊、歐錦棠同埋文頌嫻領銜主演，由鄭嘉穎、元華、蔣志光、蔡子健、成珈瑩同埋唐寧聯合主演，並由宣萱、林韋辰同埋鄧浩光特別演出，監製王心慰。呢套劇係《烈火雄心》系列作，但劇情上同上輯完全冇關連。
烈火雄心

《烈火雄心》（英文：Burning Flame），係香港無綫電視一套電視劇，1998年喺翡翠台首播，長43集，由古天樂、王喜、關詠荷、李子雄、梁琤、錢嘉樂、鄭敬基主演。
田光烈

田光烈，係大韓民國嘅一個男藝人同埋演員。
田北雄氣

田北雄氣（1967年5月16號—）係日本足球員，司職守門員，效力過NTT関東，及浦和紅鑽。
田原

田原（たはら）係日本愛知縣一個市，人口6萬。
田原悦子

田原悦子係日本足球員，踢前鋒，曾經喺1994年為日本女子足球代表隊出場1次。
田光仁重

田光仁重（1972年4月22號—）係日本足球員，司職前鋒，效力過福岡黃蜂。
田北俊

田北俊，GBS，JP（James TIEN Pei-chun，1947年1月8號—），人稱「田大少」，喺上海出世，香港自由黨前主席，中國人民政治協商會議第十屆全國委員會委員。

簡介
田北俊係拔萃男書院中學畢業。自1988年起做立法局議員到回歸前（1992年除外），之後順利過渡，成為臨時立法會議員，並且喺1998年參加立法會選舉，成功當選。2007年4月1號起接任香港旅遊發展局主席，為期三年。
2003年7月6號，立法會就《國家安全條例草案》進行二讀辯論前，一向支持法案條文內容嘅自由黨主席田北俊突然宣佈唔支持喺7月9號進行二讀，並即時辭咗行政會議席位；特區政府於是連夜召開緊急行政會議。由於冇咗自由黨係立法會嘅支持，條例草案將無法通過，前行政長官董建華喺7月7號凌晨宣佈撤回草案，並且無限期延遲立法。
田北俊亦都係萬泰集團主席。佢細佬田北辰喺兩鐵合併前係九廣鐵路主席，2022年8月頭，佢同周梁淑怡、劉健儀一齊退出自由黨。

名下馬匹
田北俊、田黃玉華兩公婆同埋一對仔女田啟文、田啟安（包括女婿鄭宇）係香港賽馬會會員、馬主，自1994-1995馬季開始擁有超過廿匹以「武士」、「勇士」命名嘅馬匹，包括宸居武士、雅典武士、陽剛武士、人民武士、威水武士、自由武士、新東武士、醒目武士、快樂武士、幸運武士、忠心武士、聰明武士、精靈武士、神速武士、現代武士、風雲武士（SUPREME KNIGHT）、閃爍武士（田北俊）、優愈武士、影之武士、赤壁武士、閃悅武士、糖心勇士、鈁糖武士、風雲武士（STORM RIDER）（田啟文）、盈威勇士、忠心勇士、神光勇士、仙樂勇士、超能勇士、時光勇士、星河勇士、銀刺勇士（田啟安）。
當中嘅「忠心勇士」出道初期曾經被封為「香港未來短途馬王」，亦曾經打破沙田馬場1000米全港紀錄。
沼蛙

沼蛙（Rana guentheri），又叫青腰拐，係一種常見嘅青蛙。主要喺夜晚出沒。叫聲好似狗吠聲，非常易認。佢哋最鍾意食曱甴，蟋蟀同蚯蚓。
如果同其他青蛙困埋一齊養，沼蛙會分泌一啲毒液出嚟毒死其他青蛙。
沽河

沽河（沽讀姑）係中國一江，喺天津，係白河下游另一個叫法，由天津到海口有七十二沽。
沼田航征

沼田航征（2002年1月12號—）係日本足球員，打中場位置，效力FC東京。
沼田祐介

沼田祐介 ，係日本嘅一個男配音員。

配音作品一覽
呢個表唔完整，歡迎加料。
海島市

海島市（葡文：Concelho das Ilhas）係澳門舊時兩個市其中一個，範圍係澳門半島以外嘅外島，包括氹仔同路環。澳門主權移交後，澳門特區政府廢除海島市。
海島中心站

海島中心站（英文：Sea Island Centre station）係加拿大溫哥華架空列車加拿大線一個地面車站。個車站喺列治文嘅海島（中文：海島 (卑詩省)）。

服務
海島中心站服務溫哥華國際機場（YVR）同機場以東，沿住 Grant McConachie Way 一帶嘅航空業工業設施。每晚閂站之後有 N10 號巴士接駁去溫哥華市中心同列治文－布歷侯斯站。

出入口
海島中心站有兩個出入口。北面嘅出入口喺 North Service Road，連去個加拿大航空嘅機庫，以及係員工停車場等機場相關嘅設施。南面嘅出入口喺 Miller Road。

機場附加費
同機場島上其他SkyTrain站（溫哥華國際機場站同亭普頓站）一樣，用親現金或康百世卡出機場島都要畀加幣$5嘅附加費。但係用預繳月飛就可以豁免。機場島外搭入嚟海島中心站亦唔使畀呢個附加費。另外，喺機場島範圍內上落加拿大線係免費嘅。

圖
由西邊望去海島中心站
海島中心站同 Grant MacConachie Way。機場控制塔喺遠方
海峽

海峽（粵拼：hoi2 hap6）係夾響兩嚿相鄰嘅陸地之間，同兩邊海洋接埋一齊嘅狹窄水道。佢係交通要道同航運樞紐嘅地理位置，亦係歷嚟嘅兵家必爭之地。

形成
海峽由地殼運動造成。喺地殼開始運動時，近海洋嘅陸地開始斷裂而下沉，出現凹陷嘅深溝，跟住海水湧入嚟浸嗮條深溝。從而將大陸同隔籬嘅島同相鄰板塊分開。

性質
經過海峽啲水都好急下，加上水嘅上下層溫度、含鹽度、水色同透明度都唔同。海底大多數係岩石，幾乎冇任何細微沉積物。
海岸線

海岸線係海水同陸地之間（海岸）嘅分界線。海岸線會隨住環境而變化，好難度得準。
海峽唱片

海峽唱片（Hype Record）係新加坡一間唱片兼經理人公司，由林強創辦，同新加坡新傳媒私人有限公司多年來密切合作。
煙三文魚

煙三文魚係將三文魚肉用煙燻嘅方法去加工，可以當冷盤配忌廉芝士同檸檬汁就噉食，亦可以配搭沙律、三文治、意粉等嘅食法。
煙幕

一架坦克車喺製造煙幕。
煙幕（英文：smoke screen）係軍事戰術上會用嘅一類煙。
想像家陣有隊部隊，佢哋要通過笪開放嘅地（笪地上面冇乜建築物或者樹等可以攞嚟做掩護嘅物體）；如果佢哋就噉行嘅話，好容易會畀敵人直接開火淝；喺呢種情況下，佢哋一個可能做法係用煙幕彈－煙幕彈會產生煙，跟住隊部隊就可以喺煙嘅掩護之下行過笪地；一股攞嚟隱藏軍事單位嘅位置嘅煙，就係一股煙幕。
煙

煙係燃燒過程中產生嘅可見微粒，微粒少嘅話煙就白啲，相反就會比較黑。